《宴清都 灯下读宋词感赋，同紫纶作》
清代·顾衡文

旧曲闲寻遍。西风紧、箫声云外吹断。分笺刻烛，听歌点屧，故情都减。

依稀杜曲花深，但提起、青衫泪满。忍还问，旧日铜街，玉笙指冷重按。

今宵月黑灯红，故人相对，愁绪难剪。霓裳歇拍，伊凉换谱，玉京愁怨。

知他幻影诗魔，总付与，红炉雪片。笑栖栖，头白词人，碧霄梦远。

作者简介：顾衡文，字倚平，无锡人。顾贞观弟，才名与诸兄捋持，康熙时诸生。有《清琴词》一卷。